贈曾一軒
作者：文天祥
朝代：宋

paragraphs: 磨蝎之宮星見斗，簸之揚之箕有口。
昌黎安身坡立命，謗毀平生無不有。
我有斗度限所經，適然天尾來臨丑。
雖非終身事干涉，一年貝錦紛雜糅。
吾家祿書成巨編，往往日者迷幾先。
惟有一軒曾正德，其說已在前五年。
陰陽造化蕩晝夜，世間利鈍非偶然。
未來不必更臆度，我自存我謂之天。